
Bismillaahi Rrahmaani Rrahiim. 
Alhamdu liLaahi assalaatu wassalaamu 
alaa Rasuulilaah wa alaa aalihii 
wasahbih. 

Eegaa Mslima hundarratti barnoota 
bu'uraa kan islaamaa barachuun 
dirąama beekamaadha. Kana jechuun 
waayee towhiidaa, utubaalee islaamaa, 

utubaalee iimaanaa, barachuun 
barbaachisaadha. 

Kitaaba kana keessatti barnoota 
kanneen bal'inaan argattu. Afaan 
keenya kan oromootiin waan 
ąophaaweef nama hundaafuu 
dubbisanii irraa barachuun laafaadha. 
Akkuma Walaloo tiyya keysatti 
jedhetti:- 

BismiLlaahiidhaan jaląabeeti. 
Alhamdu liLlaah itti anseeti. 
Nagayaaf rahmata nabbi buuseeti. 
Aaliif sahaabaa hunda saaniitii. 
Amma ba’idu kanatti aanseetii. 
ya obboleyyan muslimaatii. 

Isiniin jaaladhaa Rabbiif jedheeti. 

Dhufee waan qabu isinii fideetii. 
Kunoo gaa wanni qabu tan ani isinii 
fide kitaaba kanaa hoodha. 

Gama kaaniin Kitaabni kun mata 
duree barnootaa Asii gadii kana uf 
keessaa qaba. 

-Tolina amantii islaamaa. 

- utubaalee (arkaana) islaamaa, 
-utubaalee (Arkaana) iimaanaa, 
-hiikkaa ibaadaa, 

-barnoota towhiidaa, 

-hammeenya shirkiitii. 

Ammas kitaaba kana wanni adda isa 
godhu walaloolee mimmiooytuu adda- 
addaa uf keessaa qabaachuu isaati. 
fakkenyaaf walaloo arkaana islaamaa, 

ta arkaana iimaanaa, ta towhiidaa, 
isiniif dhihaattee jirti. 

Dubbisaa irraa fayyadamaa. 
egaa Rabbii nugargaare 
nigalatoomfanna Alhamdu lillaahi 
Rabbii aalamiin. Ammallee Maktaba 
daiwaa rabwaa kan riyaaditti argamu 
kan kitaaba kana maxxansee ummata 
keenya biraan gaye maqaa ummata 
keenyaatiin isaan 

galatoomfanna.Rabbiin jannata isaan 
haabadhaasu jennaa. 

lI^j cWdl I^j 1 ~i» q‘n (jl au! (JLudia 

Duuba hojii teenya tana tan buaa 
ąabduufii tan ummata fayyaddu Rabbi 
nuuf haagodhu jenneeti kadhanna. 
galanni Rabbiif haagalu. 

Obboleessa keysan- 
shekh Jamaal shekh Muhammad 
Abbaa xaalib. 
Shekhiemal@yahoo.com 
00966505697461 
Riyadh sawdii arabiyaa. 

Barnoota lffaa tolina amantii islaamaa 
1-Beekaa Diin keenya kan islaamaa kun 
Amantii dhugaati. filatamtu, jaalatamtuu, 
guutamtuudha. kanarratti Rabbiin s.w 
akkana jedha. 

"ar’aan tana warren kafaran amantii 
teeysan (miidhurraa) garna muratanii 
jiran. Egaa isaan hinsodaatinaa anuma 
sodaadhaa, arr’aan tana amantii 
teessan isiniif guute, ąananii tiyyas 

isinirratti guute, amantummaaf islaama 
isiniif jaaladhe," maaidah3. 

2- Ammas diin kun kan ilmi namaa 
hundi hordofuun isaanirratti dirąamaati. 

3- Ammas Amantiin teenya tan islaamaa 
tun amantii zamana hundaaf 
biyyahundaaf ummata hundaaf mijjoytuu 
taateedha 

4-Akkasuma amantii toltuu amantiin 
biroo qabdu hunda walitti ąabattee toltuu 
birootis irratti ida'atteedha. 

5-Akkasuma ammallee diin keenya 
kun amntii haqaa tan nama isa qabateef 
Rabbim milkiifii injifannoo waadaa 
seeneefii dha. 

6- Akkasuma diin kun diin haala amala 
gaarii hundatti ajajee hamtuu hundarraa 
dhoowweedha. 

cs-śAłs c^J^' ls'^ Ay'j da*Jlj jAi .ui! j! 

.4jV! .. j£aa1!j ę \ (jc. 

Hiikkaan” Allaha haąafii toltutti ajaja. 
Firaa gargaaruttis ni ajaja. Ammo 
nidhowwaa hamtuu fokkattuufii badirraa 
walmiidhurraayis nidhowwa, akka 
ąajeeltaniif isin gorsa.” 

7- Ammallee diin keenya kun jiruu 
hawaasummaa gaarii yeroo duraatiif kan 
itti ajajee karaa godhe isa. 
Fakkenyaaf-haadhaaf abbatti tola ooluu 
itti nama ajaja, Fira maxxanfachuu, 

maatii ufiitti gaaromuu, olla gargaaruufii 
jabeysuu, akka seenaa addunyaati yeroo 
duraatiif mirga dubartootaa tiifii kan 
daaimmanii, kan manguddoota kan 
kabajee seera itti labse diin islaamaati. 
obboleeyyan muslimaa hundatti tola 
ooluu, inumaa ilmaan namaa qofa osoo 
hintahin 

hanga horiifii bineensa gaaraa gayu 
miidhuu dhabuufii tola itti oolutti nama 
ajaja. Mirga isaanii nikabaja. Hawaasa 
amantii biro qabu wajjiin akkataa itti 
haala gaariin wajji jiraatan seera gayaa 
labsee jira. Kanarratii yerootu nutty 
gabaabbate malee keewwata qur'aanaafii 
hadiisaa hedduu akka ragaatti tarreessuu 
nidandeenya. 

Akka adawwiin olola kijibaa hafarsaa 
jirtu jettuu miti. Muslimni mankaraarsaa 
miti muslimni shoorarkessaa miti. Kun 
duula kijibaa kan dhugarraa fagatee, 
duula humnoota farroota islaamaa kan 
amantii muslimaa maqaa gurraacheysuuf 
deemaa jiru tahuun isaa ifatti beekamuu 
ąaba.Ammas irra deebinee islamni 
amantii nagayaafii jaalalaa, tan kabajaa fi 
rahmataati. Muslimnis ummata 
nagayaati, ummata jaalalaati, ummataa 
barnootaati, ummata guddinaafii 
misoomaati. Egaa warren farra 
islaamaatiin akki jennu, manzaraa 
(manaaxirii) guraacha dukkanaawaa 
ijarraa waan ąabdaniif wanni gartan 
hundi isinitti dukkanooytee ufirraa 


12 




baasaa ija fayyaa ąabduun laalaa, yoggus 
dhugaa gartanii jennaan. 

Tanaaf Amantiin teenya amantii umaan 
wliigaltu tan namni hundi irrtti dhalatu 
(diinul fixrah) jedhama. 

AlhamduliLlaahi Rabbiin isii 
nubadhaase.Tanaaf Diin kana baradhaa, 
jabeyfadhaa, walbarsiisaa, irratti 
jiraadhaa isiniin jenna. 

Barnoota 2ffaa 
Utubaalee islaamaa. 

Hundee baruumsa kanaa ,hadiisa jibriil 
bifa nama dargaggeysaatin uffata 
addeyfate. kan rifeensi isaa gurraachaa, 
Nabii keenyarratti s.a.w. ol seenee fuula 
dura taa'ee gaafate, Yaa Muhammad 

islaamummaa rraa naaf odeessi 
(nabarsiisi) jedheen? Nabiin keenya 
s.a.w. islaama jechuun Ragaa bahuu keeti 
gabbaramaan dhugaa Rabbi malee akka 
hin jirre nabi muhammadis ergamaa isaa 
tahuu...jedheeti itti fufe..barsiise.- 
lffaa-shahaadaa lameen. 
Shahaadaa jechuun Ragaa bahuu 
jechuudha, jechi isiitis kana "Ash hadu 
an laa ilaaha illallaahu, wa ash hadu 
anna muhammadan rasuulullaah" 
haąaan gabbaramaan Allah malee hinjiru 
jedhanii Ragaa bahudha. akkasumanabi 
Muhammad s.a.w.ergamaa isaati jedhanii 
dhugaoomsuu dha.. 

2ffaan-salaata dhaabuu. 

kana jechuun halkanii guyyatti yeroo 
shan salaatuudha. seraafii akkataa isii 
guutanii, baratanii, tolchanii salaatuudha. 
salaanni darajaan (sawaabni isaa) haalaan 
guddaadha. Kanarratti Rabbiin s.w. 
akkana jedha "salaata dhaabi salaanni 
badii fokkattuufii jallina jibbamarraa 
nama dhoowwiti" qur'aana. 

Nabiin keenyaas s.a.w. akkana jedhan 
"Fakkiin salaata shananii akkafakkii 
lagaa bishaan guutuu kan hulaa mana 
tokkoo keysanii keysa yaa 'uuti, kan 
guyyarraa yoggu shan isarraa dhiąatu 
sa xurii isaarraa waa isarratti 
nihafaa?" jennaan. 
sahaabonni lakki hin hafu jedhaniin. 
"salaanni shananis fakkiin isaa 

akkana,isaan Rabbiin nama qulqulleysa 
badirraa "j edh an i i n. muslimtu odeesse. 
Ammas salaanni utubaa islaamaati 
namni isa dhaabe amantii isaa islaama 
dhaabee jira. 

kan salaata diige (Dhiise) amantii isaa 
diigee jira. 

Ammas salaanni dura waan namni 
guyyaa ąiyaamaa irraa gaafatamuuti, 
isiin tollaan hojiin isaa hundi toltee 
fudhatama argatti. ammoo yoo isiin ir'atte 
hojiin isaa hundi bu'aa dhabdi. 
akkasuma salanni ifaadha. 

Waayee babina barnoota kanaatiif 
kitaaba kiyya kan Barnoota xahaaraafii 
salaataa jedhu dubbisaa. 

3ffaan-Zakaa baasuu. 
kana jechuun ąabeenya ąabnurraa 
waggatti harka beekamaa tahe kan 
seeraan taae tokko hiyyeeysaa 
kennuu(gargaaruu) jechuudha. 

Fakkenyaaf:-maallaqa bilchoofii 
meeshaalee daldalaa irraa 2.5% baasuu, 
midhaaniifii oomisha ąonnaa irraa 10% 
akkauma beyladoota akka gala horii 
reefii hoola irrayis herrega seeran taa’e 
baasuudha. 

4ffaa-Ji’a Ramadaanaa soomanuu. 

Kana jechuun waggaa waggaan baatii 
Ramadaanaa soomanuu jechuudha. 

yookaan Guyya guyyaa fajrii barii irraa 
kaasee hanga aduun seentutti- ibaadaa 
Rabbii itti niyyatanii-nyaata, dhugaatii, 


17 



ąunnamtii saalaa godhurraa ufąabuu 
(agabuu ooluu) jechuudha. kanaan Rabbi 
gabbaruu jechuudha. Yeroo kana toltuu 
akka zikrii, sadaąaa, ąaraatii qur’aanaa, 
du’aaii’ salaata sunnaa, fii kkf 
heddumeysuu barbaachisa. 

Akkuma san hamtuu fii dilii gosa 
hundarraawuu fagaachuudhaan towbaa 
heddumeysanii uf qulqulleysuun 
barbaachisaadha. Waayee soomanaa 
Ramadaanaa fii heera isaa balinaa kitaaba 
kiyya kan seera soomana Ramadaana 
jedhurratti ni argattan. 

5ffaa-haiiii mana Rabbii makkaatti 
godhuu. 

KanaJechuun Namni dandeeyti human 
diinaggee qabu martinuu umrii isaa 

keysatti yoggu takka kara biyya makkaa 
deemee dhaąee sirna ibaadaa hajji 
godhuu jechuudha. kunis fadlii sadarkaa 
guddaa qaba. Barnoota waayee hajji fii 
umraa laalchisee kitaaba kiyya kan 
heera hajjiifii umraa jedhu keysatti 
laaladhaa. 

walaloo utubaalee islaamaa 
shanan islaamaa hubachuudhaa. 
shahaadaa lameen durri isaadhaa. 
tokkummaa Rabbii ragaa bahuudhaa. 
Nabi muhammad ergaa isaadhaa. 

salaata gadi dhaabuun lammeysaa. 
baranii tolchanii sirreysaa. 
utubaan diin kun dhaabbatuun isaa. 

hadaraa hunduu qabaa jabeysaa. 

zakaa baasutu itti aana tartiibaa. 
eggataa sharxiifii hisaabaa. 
barakaa diiniif duniyaa qabaa. 
godhaa sadaqaa fudhaa sawaabaa. 

Rabbiif soomanuutu itti aanaa. 
baatii gamachuu ramadaanaa. 
nurraa qeebalii ati mowlaanaa. 
nuun jedhi hulaa rayyaan san seenaa. 
shaneysaan gammachuu umriitii. 

hajjii godhuu beytii Rabbiitii. 
akka waan guyyaa san dhalateetii. 
gala araarama argateetii. 

Barnoota 3ffaa 
Utubaalee iimaanaa Jahan. 

Iimaanni waa jaharratti ijaarame. Sunis 
Rabbitti amanuu, 
malaaykaa isaattis amanuu, 
kitaabban isaattis amanuu, 
ergamtoota isaatti amanuu, 
guyyaa ąiyaamaatti amanuu, 
murtii Rabbiitti amanuu 
jechuudha.kanarraa yogguu dubbatu 
Rabbiin s.w. akkana jedha. 

"/sin yaa warri amantan! Rabbitti 
amana, malaaykaa isaatti, ergamtoota 
isaatti, kitaaba inni ergamaa isaarratti 
buusetti, kitaaba inni ammaan dum 
buusetti, amanaa. Namni rabbitti 
kafare, akkasuma kan malaaykaa 
isaatti, kitaabban isaatti, ergamtoota 
isaatti, guyyaa aakhiraatti kafare 
dhugumaan jallina fagaataa jallate." 
Suuraa nisaa'ii 136 

Arkaanaa iimaanaa kana Balifnee yoo 
laalle;- 

lffaa-Allaahatti amanuu. 
yogguu jennu.- 

A-Rabbiin jiraataa tahuu dhugaoomsuu. 
Rabbummaa isaatti amanuu, mootii, 
khaaliąa, tahuu isaa dhugaoomsuu. 

B-Gabbaramaa haqaa tahuu isaatt 
amnuu;- 

kana jechuun haąaan gabbaramaan 
isamalee akka hinjirre mirkaneysuufii, 
isuma qofa gabbaruu. shirkirraa 
qulqullaawuu albaqarah . 
gabbaramtoota dharaa maqaa malee 
wahiimiti jedhanii hubachuudha. 
gabbaramtootni dharaa kun ufii isitiifuu 
uumamtuudha waatakkallee hin uumtu, 
warreen isii gabbarurraa hamtuu 
hindeebistu, toltuu hin fidduuf, 

jiraachisuufi ajjeesus hindandeessu 
jedhanii dhuga'oomsuudha. 

C-maqaaleefii sifaata isaatti amanuu. 
[al'iimaanu bi asmaaihii wasifaatihii]. 
kana jechuun-maąaaleefii sifaataa 
Rabbim qur'aana isaa keysatti 
mirkaneysee fii kan Nabiin keenya 
s.a.w. hadiisa isaa keysatti sabachiise 
akkuma dhufetti itti amanuu Rabbiif 
mirkaneysu sabachiisuu qabna 
jechuudha. jallisuufii qullaa godhuun 
maletti, akkaateysuufii fakkeysuun 
maletti, akkaataa guddina isaatiin 
malutti jedhanii. Waayee sifaata Rabbii 
kitaaba kana gama booddaatti mata 

duree ąooda towhiida jedhu jalatti 
bal'inaan dhihaatee jira. 

Hubachiisa -bakka kanatti namni garee 
sadihitti addaan qoqqoodame. 
isaanis 

1 =mu’axxilaah [dhabamsiistu] warreen 
sifaata Rabbii mormanii dhabamsiisan 
kan akka jahmiyyaa fii ahbaash kanneen 
dogoggoranii jallatanii karaa Rabbii irraa 
bahan. 

2.=mushabbihah [fakkeysituu] warreen 
sifaata Rabbii kan makhluuqaatti 
fakkeysan. Sifaatni rabbi tan akkanaa 
jedhanii. Jarri kunis dogoggoraafi 
jallinarratti tahan. 3= 

Ammoo ahlussunnati waljamaa’ah. 
Sifaata Rabbii hunda nisabachiisan 

fakkeysuun maletti, karaa kanatu haqa, 
kanaatu karaa dhugaati. 

2ffaa-Malaa\kaa isaatti amanuu. 

Kana Jechuun Rabbim s.w. ummata 
tokko kan maleykaa jedhamu uumeeti 
qaba jennee dhuga’oomsuu dha. 
Maleykaan gabroottan Rabbii 
kabajamoodha. isatti hin dilaawan, waan 
inni itti ajaje hojjatan. kan qur’aanaafii 
hadiisaan maqaafii hojiin isaanii 
dubbatame akkasumatti dhuga’oomsina. 
Rabbiin s.w. waayee malaaykaa qur’aana 
keysatti bakinaan dubbatee jira. 
Akkasuma hadiisarraa -anas Nabii 
keenyarraa s.a.w. odeesse / bukhaarii/. 

maleykaa 70000 guyyarra 
beytalmaimimritti salaata. 

Ammas Malaykarraa kan guyya jum'aah 
maqaa nama masgiida dhufuu tartiibaan 
katabantu jira /.bukhariitu abihureyraa 
galmeesse/ Ammas hadiisa birootti jibriil 
ni lallaba. 

3ffaa-Kitaaba isaatti amanuu. 
yogguu jennu;-Rabbiin kitaaba hedduu 
ilmaan namaatiin ąajeelchuuf buusee jira. 
kitaabban sun himdinuu jecha isaati, 
dhugaadha jennee amanuu. 

Hangafoonni isaani-towraat nabi muusaa, 
zabuur nabi daawud, injiil nabi iisaa, 
qur’aana nabii keenya Muhammad s.a.w. 

Rabbiin waayee kitaabban isaa qur’aana 
keysatti dubbatee ibsee jira. 

Qur'aana- qur'aanni kitaaba Rabbi kan 
boodaa kan irra caalaa nabiyyii isaa nabi 
muhammadirratti Rabbiin buuseedha. 

4ffaa—Ergamtoota isaatti amanuu. 
Hiikkaan isaa Rabbiin zamana hunda 
keysatti namoota gaggaarii ummata 
keysaa fileeti barsiisota godhee Akka 
amantii Rabbii ummata barsiisaniif 
bobbaasa jechuudha. Qajeelfama isaan 
barsiisanis kitaaba isaanirratti gadi buusa. 
isaanis hedduudha. Kanneen qur’aanaafii 
hadiisaan maqaan isaanii dhufe 
akkasumaatti amanna.Rabbiin qur’aana 

isaa keysatti waayee ergamtootaa ibsee 
jira. 

Nabi Muhammad s.a.w. caalaa 
anbiyootaati. Akkasuma quxisuu 
isaaniiti. Isa booda nayyummaan hin 
jirtu. Ganda makkaati.bara lola arbaa 
dhalate. Abbaan abdallah ibnu 
abdulmuxxalibi, haati aaminaa binti 
wahbiiti. Achumatti re'ee tiiysaa guddate. 
Yogguu dardaru maallaąa kadiijaatiin 
daldaluu turę. Booda isiis fuudhee bultii 
jaare. Umrii isaa waggaa 40tti Rabbiin 
qur'aana itti buusuudhaan akka ilmaan 
namaa islaamummaa barsiisee 
dukkanarraa baasu dirqama isarra kaaye. 
Samittis olbaasee salaata shaman itti 
kenne. Amata kudha sadi eega qabsoo 

hadhooytuu adawwii makkaa wajjiin 
gaggeysan booda gara madiinaa godaane. 
Achitti ąajeellotti ąubatee masgiida 
jaaree mootummaa islaamaa tan haqaa 
hundeese. Waggota 10 achi jiraatee umrii 
isaa amata 63 du'aan gama aakhiraa 
godaane. Sallallaahu aleyhi wasallam. 
Kunoogaa ifaa inni achitti ąabsiiseetu 
addunyaa guutuu ibse. Kunoo gaa ilma 
namaa kan addunyaa tanarra jiru 
7,000,000,000 keessaa muslimtoonni 
1,500,000,000 tahan ifaa isaa ibsatanii 
jala deemaa jiran. Yaa muslimtoota 
seenaa nabii s.a.w. baradhaa. 

Wayee seenaa jiruu nabii keenyaa (siiraa) 
guutuu kitaaba rahiiąul maktuum 
jedhamu kan shekh safiyyu Rrahmaan 

arabiidhaan kaayerraa afaan keenyatti 
hiikee kasetoota sagalee 7tti 
ąophesseetiin jira. Najjashiitu waggoota 
muraasa dura maxxansee raabse. Isa 
dhaggeyfachuudhan isinii dhaama. 
Kitaabaanis yoo rabbiin jedhe fuul duratti 
ąopheysuun yaada. 

5ffaa-Gu\\aa boodaatti (aiyaamaatti) 
amanuu. 

Guyyaa boodaa jechuun namni akka 
du'een hihafu gayyaa dhumaa tokko 
nikaafama walitti ąabameeti dalagaa 
isaarraa gaafatamee galata argata 
jechuudh. Waayeen guyyaa ąiyaamaatti 
amanuu kun qabxii asii gadii kana uf 
keysaa ąabata. 

1 = gaafii ąabrii, 
azaabaafii ąananii isiikeysaa 
dhugaoomsuu. jechuun namni yeroo 
duee awwaalame nikaafama, 
nigaafatama, Rabbiin kee eenyu? 
Nabiyyiin kee yoo eenyu? Amantiin tee 
yoo tami? gaafii jettuutu itti dhihaata, 
yoo ąajeelaa tahe sirritti deebisa yoo 
jallataa tahe ammo deebisuu 
hindandayuu ni qixaaxama. Waayee 
azaaba ąabrii yogguu dubbatu Rabbiin 
s.w. akkanajedha. 

"Ganamaafii galgala ibidarra fidaman 
(azaaba ąabriirra). Guyyaa ąiyaamaan 

dhaabbattu warra firoownaa ibidda 
hamaa seensisaa" 

Akkuma hadiisa sahiiha keessattis 
bal'inaan dhufee jirutti. 

2-ALBA'ISU[kaafamiinsa] kun 
jechuun afuufinsa 2ffa irratti hundi 
namaa nikaafama. Kanas qur'annii ibsee 
jira. 



"Warren kafaran akka hin kaafamne 
kijibaan dubbatan. Jedhiin lakki rabbi 
kiyyatti kakadhee nikaafamtan waan 
dalaydan ni odeeffamtan kuni 
rabbirratti salphaadhaa." 

Akkasuma hadiisa bukhariif muskim 
keysatti Nabiin s.a.w. akki jedhe-" namni 
guyyaa ąiyaama nikaafa mila ąullaa, 
qaama ąullaa, kan hinkittaanamin tahee". 

3-ALHISAABU WAL JAZ AA 7 
[ąorannoofii galata] kana yogguu jennu 
Namni hundii guyyaa ąiyaamaa 
kaafameeti fuula Rabbiitti dhihaatee 
toltuufii hamtuu waan dalagee irraa 
gaafatama. galata irratti argata 
jechuudha. kanas qur’aanni bakinaan 
ibsee jira 


"Deebiin isaanii gama keenyatti eegasi 
ąorannoon isaanii nurratti tahee jira." 

4-ASSIRAAX yoo kaan jennu dildila 
ibidda jahannamirra diriirfe kan namni 
jannata seenu hundi isarra cehu 
jechuudha.kan warri ibiddaa isarraa itti 
gadi kufu jechuudha. 

5-ALMIIZAAN j echu u n Guyyaa 
ąiyaamaa san keysatti miizaanni haqaa 
dhaabbateeti hojiin nama toltuufii 
hamtuun irra kaayamtee madaalamti 
jechuudha. yoo toltuun ulfaatte jannata 
seena. Yoo hamtuun ulfaattemmoo ibidda 
seena.Rabbi irraa nu haa tiysuu. 
6ffaa—Oadara dhusa 'oomsuu kun 
hiikkaan isaa wanni namatti dhufu hundi 
gaariifii hamtuun isaatis Rabbumarraayi 
jedhanii, wanni nama tuqe namarraa 
hinmayxu, akkasuma wanni namrraa 

maqe nama hintuqxu jedhanii 
dhuga’ oomsuudha. 

walaloo utubaalee iimaanaa. 

jahan iimaanaa walbarsiisi. 

Rabbim jiraataa dhuga'oomsii. 

tokkummaa isaatis mirkaneysii. 
ibaadaa tee isaaf qulqulleysii. 

itti amanii malaykaasaa. 
gabroottan gaggaarii ogeysaa. 
hedduu teysoon saanii samii keysaa. 
ittin dilaawan aj aj a isaa. 

dhugaa kitaabni Rabbiin buusee. 
kan anbiyoota saa barsiise. 

Qur'aana isaa hunda caalchisee. 

K an nabiin keenya aalamaan ibsee. 

itti amannee ergamtootaa. 
ilmaan namaatiif barsiistota. 
shirkii fageysan karaa fokkataa. 

towhiidan ibsan ąalbii ummataa. 

dhuga'oomsi guyyaa ąiyaamaa. 
yowmul hasrati wannadaamaa. 
guyyaa kaafamaa guyyaa galataa. 
jallaan azaabaa gaariin jannataa. 

ąadara jaheysaan isaatii. 
gaariifii hamtuun waan dhufeetii. 
feedhii Rabbiitiif murtii isaati. 
katabee kaayee bekkomsa saatii. 


37 



ihsaannis beekaagaa tolchuudhaa. 
ibaadaa Rabbii sirreysuudhaa. 
akka waan laaltee gartuutti gabbarii. 
ati arguu baattus si argaa barii. 

waan himneef daliilan dhiheysaa. 
hadiisa jibriil muslim keysaa. 
dhufee ol seene nama fakkaataa. 
fuul dura nabii taa'ee gaafataa 

uffanni adiidhaa rifeensaa. 
gurraacha gaarii dargaggeysaa. 
akhbirnii anil islaami jedhaa. 
nabiin tartiibaan deebisaa godhaa. 

yaarabbii guddaa nugargaarii. 
gaafii ąabriidhaa aschaggaarii. 

ka'ati gargaartee deebii argataa. 
teenya nuuf godhii caffee jannataa. 

awwalamnaan ilmi namaatii. 
malaykaan lamaa itti buutii. 
man Rabbuka jechuun gaafatamaa. 
Nabbiyyiifii diin isaas nihimaa. 

muiminni sirritti deebisaa. 
jallaan rifatee ija babaasaa. 
jawwedhaa nyaataa qurxaan tumamaa. 
muimintootaaf jannataa banamaa. 

Dhugaoomsi guyyaa ąiyaamaa. 
yowmul hasrati wannadaamaa. 
guyyaa kaafamaa guyyaa galataa. 
jallaan azaabaa gaariin jannataa. 

guyyaan ąiyaamaa rifachiisaa. 
magan hammeenya isa keysaa. 
hoosiistuu ilmoo irraanfachiisa. 
tan garaa ąabdus ilmoo irraa baasaa. 

mizaanni haqaa nidhaabbamaa. 
hojiin namaa nimadaalamaa. 
kheyriin ulfaannaan tasaa milkumaa. 
yoo haffallattee ibiddatti deemaa. 

kitaabaa niąoodan hundaafuu. 
hojiinsaa tokkos keysaan hafuu. 
mirgaan kennamaa warri jannataa. 
warri azaabaa bitaan fudhataa. 

way rakkoo nu eeggatu xaaxaa. 

irra cehuuf teenya siraaxaa. 
hokkon jahannam kaanis korrooxaa. 
kunis butamee itti gadi xiixaa. 

jannata teysoon mu'imintootaa. 
ąananii miaawaadhaan guutaa. 
qal'aa sireewwan laggeen jannataa. 
rahmata keetiin nuuf kenni gooytaa. 

nyaataa dhugaatii ąananiisaa. 
huural eyni fuudhan aruusaa. 
ee huurun maąsuuraatun filkiyaam. 
dueendulloomuu jiruu zalaalam. 

kufaarri niseena jahiimaa. 
lugaamnisaa kum torbaatamaa. 
tokko malaaykaa kum torbaataama. 

harkisee fidaa dirree ąiyaamaa. 

kufaraafi jallaa xamaamaa. 
hidhameeti itti darbamaa. 
beelaafii dheebuudhaanis gubamaa. 
hamiim dhuge zzaqquum nyaachifamaa. 
jahannamirraa uf fageysii. 
aqiidaaf ibaadaa sirreeysii. 
qabrii awliyaa jinniifii dhagaa. 
gabbaruu dhiisii qabadhu dhugaa. 

dhugaan sun towhiida Rabbiitii. 
ma'ina laa ilaaha illallaahuti. 
nabi muhammad ergaa Rabbiitii. 
jedhii hordofii karaa isaati. 

Eegaa barnoota imaana kana baradhaa, 
aąiidaa tana ąabdhaa. 

.Aąiidaa tana sirreysanii ąabachuun, 
ummata muslimaa ni kabajji, niguddisti. 
akkasuma, aąiidaan tun ummata 
niqulqulleysiti, wal jaalachiisti, 
badhaadhina adduniyaaf aakhiraa 
gonfachiisti. kunis kan dubbatame 
Qur’aana keysatti rabbim s.w. akkana 
jedhe. 


^ tj£$ !£a: jii a# 



96-9 A ^ 

"Osoo warrii magaalattii amanannii 
Rabbisodaatanii silaa barakaalee 
samiifii dachirraa isaanif banna. Garuu 
ni kijibsiisan waan isaan hojjataniin 
isaan ąabne" suuraa a'iraaf 96. 

Dhumarratti-ummata keenya aąiidaa 
tana jabeysaa ąabadhaa. kunoo duula 
nama muslimaa jallisuudhaaf deemaa jiru 
nigartan. humnaafii tooftaa adda addaa 
tiin gargaaramee. Egaa wanni duula 
sheyxaana namaatiifii jinni kana ufirraa 
dhoowwaniin beekkomsa aąiidaati. 
aąiidaa baradhaa walbarsiisaa irratti 
jajjabaadhaa ąabadhaa. 

IaUslaj dJLiaJl £j| j]| (jM 

Barnoota 4ffaa Ibaadaa fii hiikkaa isii. 


Muslimtoota Beekaa dubbiin ibaadaa tun 
haalaan yaachistuudha. Amnuufii 
kafaraun namaa isirratti rarra’a. Jannataa 
fii azaabatti namni adda ąoodamuunis 
sababuma isiitiini. Ammas yeroon amma 
keeysa jirru yeroo haalaan hamtuudha. 
Yeroo humnoonni farra islaamaa alarraa 
biyya teenya seenanii duula towhiida 
dhabamsiisanii shirkii babakisuu ummata 
keenyarratti oofaa jiranii dha. Kana waan 
taheef waayee maalummaa ibaadaa 
Rabbii kana ąajeellotti ummataaf 
ibsuun,barsiisuun, hubachiisuun haalaaan 

barbaachisaa taha. Anis jechoota xiqqa 
kana akka yaadachiisaatti afaan keenya 
kan namni keenya hundinuu hubaatuun 
katabee isiniin gaye. Akkuma 
mammaksatti namni waan harkaa qabu 
darbate soodaataa miti jedhan sanitti. 
Ummata keenya! Ibaadaan tenya hundi 
Rabbuma qofaaf tahuu qabdi. Irraa 
qoodanii kan birootiif dabarsuu hintaatu. 
Abbaa fedheewu taatu, malaaykaa, 
anbiyoota, fi kkf tokkoleefuu ibaadaa 
godhuun hintaatu. 

Gosa ibaadaa addaa babaafnee daliila 
isaaniitiin wajji dhihessina. 
1/salaata-salaanni ibaadaa Rabbuma 
qofaaf tahe.daliilli isaa qur’aanaarraa 
"Stsyi /jjij sx^ji / 

— "salaata dhaabaa zakaa 
kennaa” hadiisarraayis hedduudha 
beekamaadha. 

2/kadhaa 

yaammachuun Rabi ąofaaf malee 
dhowwaadha-Ragagaan kanaa 
Qur'aanarraa 

,r )j*l £-4 JąLuloJI (j!J. " 

masjidoowwan kama Allahaati. 
Allaahan wajji tokkollee hin 
yaammatinaa” hadiisarraa 
(jlajjl! t>\ Jj" SjLizJi 

"Kadhaan dhuka ibaadaati" 
tirmizii. 

3/ sodaa-isiiniis ibaadaa rabbuma 
ąofaaf tahuu ąabdurraayi. 

Rabbim s.w. akkana jedha 

,r jjJA Ja fJilś jj jjśLLj fJb jśLaj^Iś 

-Anuma sodaadhaa malee isaan 
(kaafira) hinsodaatinaa”aalaimraan. 

4/ kajeellaan ibaadaa Rabbuma ąofaaf 
taateedha,Rabbiin akkana jedha - 
/ ^ tLsi %aC> Ja* Lt ts Ajj fiLU IjaJJ (jLS (JAŚ 
IJaI Ajj SjLzj Jjlaj^j 
( ’Nnmni milkii guyyaa ąunnamtii 
Rabbii isaa kan kajeelu tahe, dalagaa 
gaarii haadalaguu, ibaadaa rabbi 
isaatiif godhu keysatti tokkollee akka 
hinąindeessine ” suura alkahfi 110. 
Ammoo kajeellaan dhugaadhaa- ibaadaa 
Rabbi hojjataa ąeebalamiinsa kajeeluu, 
badirraa towbachaa araarama 
kajeeluudha. kanaan ala hojii malee 
jannata kajeeluun, fi badii itti fufaa 

araarama kajeeluun 
dhamaasuudhaj azbummaadh. 

5/ Irkaimoon Rabbif malee 
dhowwaadha. Ragaan kanaa 
Qur’aanarraa 

"Allaah ąofarratti irkadhaa yoo 
muimintoota taatan " suratul maaidah 
23 . 

Ammas Rabbim s.w. akkana jedha 

*Lum* jjJ JSjjj 

" Nama Allaha irratti irkate inni gayaa 
isaati" 

6-kajeellaa, 7-sodaa, 8-uf gadiąabuu. 

kanneenis ibaadaadha Rabbuma ąofaaf 
taati. Rabbiin s.w. akkana jedha 

4 IjMj" 
'\JjxJuLi LU IjjLśj LAjj 

"Isaan toltuu hojjachutti kan jarjaran 
tahan, kąjeelaa sodaachaa nu kadhatan, 
Nuuf uf gadi ąaboo tahuu tura" 
suuraa al-anbiyaa 90. 

9-Sodaan Rabbuma ąofaafi. Ragaan 
Qur’aanarraa- 

"yJjU&ljf*.ijJba&Ś" 

"Anuma sodaadhaa malee isaan 
hinsodaatinaa" suuratu-1 baąarah 150. 

10-Deebiin gama Rabbii qofa malee 
dhowwaadha. Ragaan kanaa Rabbiin s.w. 
Akkana jedha 
"4J (jlj Ij&Uj " 

"Gama Rabbii keysanii deebi’aa 
Isumaaf ajajamaa" suuratu zzumar 54. 

11- gargaarsifachuun Rabbuma 
ąofaani, Ragaan jecha isaa kana 

r, /\j*luu ćtLIj Jjxj ćlbl n 

"suma ąofa gabbarra, suma ąofatti 
gargaarsifannas " suuratul faatihaa5. 
hadisattis nabiin keenya s.a.w. akkana 
jedhan 

jjjL lIl hLLullJlJ 

"yoo gargaarsifatte Rabbumatti 
gargaarsifadhu" ahmadii fii tirmizii tu 
baase 

12- Tiyfamuun (maganfachuun) 

Rabbuma ąofaani Ragaan jecha Rabbiiti 
jj jj&l (J&' 

"Gooytaa namaatiinin tiyfama jedhi" 

suuratu nnaas aayaa 1. 

Akkasuma sifaata Rabbii kan akka 
haasawa isaa, guddina isaa, ol 
aantummaa isaa, Dandeeytii isaa, jaalala 
isaa, fuula isaa kanneeniin tiiyfamuun 
maganfachuun ni dandayama. Ragaan 
hadiisota Nabii keenyarraa s.a.w.dhufee 

jira. 

jam ljLLUI mi) luUKi jjC')" 
"jechoota Allaaha gutamtuwwaniinin 
tiiyfama hamtuu waan inni uumeerraa" 
muslimtu galmesse. 

Hadiisa birootti 

ja Jlażi(j) jj&)J' 

"guddina keetiinin tiiyfama jala kiyyatti 
gadi kuffifamurraa" Ahmad fi nasaiitu 
odeesse. 

13-dirmachiifachuun Rabbiin malee 
dhowwadha. Ragaan kanaa Qur’aanarra 
lJJL iaJ Jl f£J L-jlyuitlJ £jjj£2uu Jf fr 

4SJ%aJl i 

"yoggtai Rabbii keysan 
dirmachiifattanii isiniif awwaate ani 
malaaykaa kuma tokko tan hiriirtuu 
taateen isin gargaaraadha(jedhee)" 
anfaa aayaa 19. 

Aayanni kun guyyaa lola badrii nabiin 
keenya s.a.w. yaa Rabbi naa dirmadhu 
waan naaf waadaa seenteen naatumsi 
jedhanii kadhannaan deebisaa sanirratti 
buufame. 

14- qaluun (gorraasuun) ibaadaadha 
Rabbuma ąofaaf taate. Ragaan kana 
Qur’aanarraa 

L-JJ 4JJ (jjL VI j ęfLp*aj ój Ja" 

"jedhi salaanni ko o fi ąaliinsi koofii, 
jiruuntoo, fii duuti too Allahaa gooftaa 
aalamootaa tiifi. Shariikni isaafhijiru" 
suuratul an’aam 162,163. 

Hadiisarraa ammo 
",4,1)1 jużJ gjj Jjl ^yd" 

"Nama Rabbiif malee kanbirootii qale 
Rabbiin abaare" muslimtu baase. 

15- ąodhaa godhuun ibaadaadha 
Rabbuma ąofaaf tahuu ąabdi.Daliilli 
Qur’aanarraa 

. I jJaluu i a jam jlS Lojj jjŚULjjjlUL jjijj 
Qodhaa niguutan, guyyaa hamtuun 
isaafacaatuu taates ni sodaatan " 
suuratul insaan7. 

Dhumarratti ibaadaalee dubbanne 
tanaafii tanbirootis Rabbuma ąofaaf 
qulqulleysuu qabna. walbarsiisuu nu 
barbaachisa. wanni nama yaachisu 
namni hedduun Rabbi dhiisee makluuqa 
gabbara. sun addunyaaf aakiraa kasaaree 
jira, Fk/qabroota awliyaa, jinni, muka, 
galma, hadraa, oofaa fi kkf nii,-qaluunn, 
kadhachuun, barakaa irra barbaaduun, 
shirkiidha. jahanam nama sensifti.Irraa uf 
eegaa! 

4_aLuiSij (jjj-aLaJ) (jjj 

Barnoota 5ffaa Towhiidadfi qooda 
isaa. 

Yaa muslimtoota! Barnoonni Towhiidaa 
(Tokkummaa Rabbii) Irra caalaa 
barnoota hundaati. Towhida 
dhugaoomsuun, barachuun, barsiisuu fii 
itti nama gorsuun dirąama islaamaa kan 
duraati. towhindi bu’ura amantiin 
isarratti dhaabbattu. Ajajni Rabbii kan 
duraa towhiida. 
towhidni dameelee 3 qaba. 

Isaanis towhiida goytummaa, towhiida 
gabbartii, towhiida maąaaleeti fii 
sifaataati. kanneen keeysa towhiida 
maąaaleefi sifaataa amma balinaan 
laalla. 


Towhiida maąaaleefii sifaataa 

yommuu jennu:- 

1)-Rabbiin maąaalee gaggaarii ittiin isa 
kadhatan qaba. maąaalee akka isaa 
tokkolleenuu hinąabu, jennee 
dhuga ’ oomsuudha. 

2)-Akkasuma sifaata Rabbii ni 
sabachiisna (mirkaneysina) itti amanna. 
Sifaata Rabbiin ufiin dubbatetti fii tan 

nabi Muhammed s.a.w. hadiisatti 
Rabbiin wassafe hundatti ni amanna. 

A ^3 A ttiVi 4j auI t_L-ajLa 

JJaau^j JJĆ- qa l$J ((J^a)4-nj 

Ia^aUś Cj<łIą. La£ 4jn*ńVj 

•* ♦• •• 
a a <a-v 


Sifaata Rabbii hunda Rabbiif 
sabachiisuu qabna. jallisuufii 
ąulleysuun maletti, fakkeysuufii 
akkaateysuun maletti. sifaata Rabbii 
kanneen asii gadii kana hunda akkuma 
dhufetti rabbiif sabachiisuufii itti 
amanuun dirąama. 

1- Rabbiin uumaa isaatii olitti oltahuu 
isaa nidhuga'oomsina, niamanna. 

2- Rabbiin waa hunda beekaadha. 

3- Rabbiin dhageytiifii argaa isaan malte 
ni qaba jenneeti amanna. 

4- Rabbiin muimintoota isaa nijaalata. 

5- Rabbim niaraarama rahmatallee 
nigodhaa ni amanna. 

6- Rabbiin nijaalataa nijibbaa, nidallana 
nilolas ni dhuga’oomsina. 

7- Rabbiin gabroottan isaa jiddutti 
murtesuuf nidhufa guyyaa guyyaa 
ąiyaamaa dhufiinsa isaan malu. 

8- Rabbiin fuula isaan malu niąaba. 

9-Rabbiin harka lameen isaan 
maltu niąaba. 

10-Rabbiin ija isaan maltu niąaba. 

11-Rabbiin arshii isaarratti ol 
taheejira, zaata isaatiin, haqiiqumaan. 
oltahiinsa isaan malu kan wahitti 
hinfakkeyfamne. Arshirratti oltahuu 
isaa kana Rabbiin Qur'aana isaa keysatti 
bakka 7tti dubbate. bakken sunis kunoo 
kanneen kana. 

Ił jU j)A i dl 

^L_al^)C.VI "Oj- 1 -* 1 ) 

)- cPcs-^ cSj^' u) 

<Jjloil ^aJ .IaC. 

(■^ jll Sjjiii ) ufi J*JI ( J>c. 

(4Ja "ś jjjjj ) jILjjI 

- (ćMjś s jjO Cy^ (Aj*^' cs-k* csj^' 

CH J*JI 

(a.Wtdl "Śjjjjj) 

-o ^\j| 4ijj ^ Cjl^ajjol! 3^ ę5^ 

(A-liJl ajjjjj^ Ł _ 5 ic. (_£jJjjj! 

Akkasuma hadiis heddutti waan dhufeef 
ni dhuga'oomsina. oltahiinsa isaanmalu, 
kan akkaataan isaa hinbeekamne, kan 
wahitti hin fakkeyfamne jenna. 
-Arshirratti oltahuu isaa hinmorminu, 
jecha Rabbii s.w. bakkarraa hin jallisnu, 
hikkaa isaa hinmicciirru, akka garee 
jallatte tan jahmiyyaa fii ahbaashitti. 
warreen waswaasa jallinaa kan warra 
kalaamaa Qabachuudhaan aayatoota 
sifaataa jallisan nimormina. 

Rabbim kan isarra isa beeku hinjiru 
waan taheef jechuma isaati ąabanna. 
Akkasuma Rabbiin uumaa isaa 
takkattillee hinfakkeysinu. 

12-Haasawa Rabbiitti niamanna. 
qur'aanni haasawa Rabbiiti isumaatu 
dubbate, Isumaatu buuse, hundii isaa 
dhugaadha. Qur'aanni uumamaa miti. 
Gareen jallatte (Ahbaash) qur'aanni jecha 
Rabbiitii miti jettu niabaarra. nimormina. 

walaloo towhiidaa 
akeekkadhaa hundi namaatii. 

Sadihi dameen towhiidaatii. 

Rubuubiyya kaaliqumma saati 
kan hunda uumee kophaa isaatii 

jahannamirraa uf fageysii. 
hojjadhu ibaadaa sirreysii. 
ąabrii owliyaa jinniifii dhagaa 
gabbaruu dhiisii ąabadhu dhugaa. 

dhugaan sun towhiida Rabbiitii. 
mainaa laa ilaaha illaLlaahutii. 
Nabi muhammad ergaa Rabbiitii 
jedhii hordofii karaa isaatii. 

akeekkadhaa hundii namaatii. 
sadiihi dameen towhiidaatii. 
rubuubiyya kaaliąummaasaatii 
kan hunda uumee kophaa isaatii. 

kuun gabbaramaa haqaa tahuu. 

ibaadaan isaaf qulqullaawuu. 
aj aj a isaa qalbiin dhagahuu. 
walaa ta'ibuduu illaa iyyaahuu. 

qoonni towhiidaa kan sadeysaa. 
asmaa'aaf sifaataa dhageysaa. 
jedhe faliLlaahil asmaaul husnaa. 
fad'uuhu bihaa ittiin milkoofnaa. 

Ilaahii RahmaanuRahiimuu. 
Malikuun Qudduusun Salaamuu. 
jennee yaa Gafuur nuu araaramuu. 
kaatimaa tollee shahaadaan deemuu. 

Ilaahii Aliimun Hakiimuu. 
taqwaaf hidaayaa nutti arjoomuu. 
zaalimtoonni diin balleysuu deemuu . 

kasaaree kufee badee dhabamuu. 


garee ahbaashaa diin balleysa. 
abbaan irree godheef gargaarsa. 
dirąamaan filee humnaan leenjisaa. 
waliqqooyti aoon waraabeysaa. 

yaa kan oltahee arshii isaarraa. 
rahmata raabsee harka isaarraa. 
nurraa dhowwi kufrii zaalimiinaa. 
nuufidi nasrii diin keenya kanaa. 


65 



A jśic ^Ua dJjsJuJl ^jjjjLud! (jjj jjJl 
Barnoota 6ffaa shirkiin badii 
guddoodha. 

Shirkii jechuun Rabbii gaditti waan 
gabbaran godhachuu jechuudha. 
fakkeenyaaf ąabroota, ąubbii, dhagaa, 
muka, galma, hadraa, oofaa, fii kkf, 
hunda itti deemanii kadhachuun, haajaa 
itti himachuun, barakaa irra barbaaduun, 
shirkii guddoo islaamarra ala nama 
baaftudha. keysaawu Qabroota awliyaa 
maqaa jedhuun moggaafamee, Qubbiin 
iraatti jaaramee gabbaramu hedduutu jira. 
Fkenyaf-sheka baalee anaajinaa, shek 
abaadir, ahmad umar, gooftaa danbii, 

shek ibraahiim billisaa, sayyid 
aabbiyyoo, awsaid, sayyid harar, kkf/ 
Rabbii gaditti gabbaramaa jiran. 
Namoonni kumni hedduun itti yaa’ee 
gabbaraa jira. Ka ilmoo dhbe ilmoo 
kadhata, 

kuim ąabeenya kadhata, 
kuim fayyaa kadhata, 
kuun umrii dheerina kadhata, 
kuun rooba kadhata. 

Akkatti guutumaan guututti Rabbitti 
kafaree waan ibaadaa jedhame hunda 
lafee ąabrii keessaatti biyyooyteef godhe. 
Kunoo namni gariin kan ąakbiin isaa 
shirkiidhaan dukkanooyte kan yeroo 
muudarraa galaaf ka'e dibbee dhayee 
akkana jedhee shubbisuutu jira. 

Galaafkaanee Roobaan nu geegessa'aa. 
Bahra keenya umrii nu dheeressa 'aa 

subhaanaLlaah! Rooba roobsuufii umrii 
dheeressus ąabrii- bahra jedhee gabbaru 
san- kadhate. Kaafira hamaa mushrika 
jallataa badaa! Rabbumaawu hinbeeku. 
Qabrima san taabota godhatee gabbara. 
Kan birootis akki jedhee shubbisu. 

Salaam aleyka huseyniyyaa. 

Salaam aleyka abbaa kiyyaa. 

Osoon siyaamu lukkuun iyyaa. 

Sumaan jiratte lubbuun tiyyaa. 

Kuni ammoo huseyniyyaa inni gabbaru 
santu lubbuu isaa jirachisa jechutti 
amaneeti gabbaraa ibaadaa godhaafii jira. 
Kuunis akki jedhe 

sayyida koo ani sumaan faarsaa 
atummaan naaf tahi gargaarsaa 

Akka kanatti ummanni hedduun kafaree 
karaa dukkanaa deemaa jira. ąabrootaa fii 
ąubbiiwwan kanaaf gosti ibaadaa hundi 
godhamaa jira. 

Qabriin xawaafuun 
isiif sujuuduun, 
isiif ąaluun, 
kadhachuun, 
dhungachuun, 

biyyee isii nyaachuufii dibachuun waan 
babinaan achiti dalagamu irraayi. 

Kuni hundinuu shirkii guddoo nama 
kafarsiiftu. 

mowlidaa, dibbee tumanii shubbisuu, 
manzuumaa, fii kkf obboleyyanuma 
shirkiiti. tanaafuu haalan irraa fagaachuu 
barbaachisa. 

Xumura 

Ammas Rabbiin nama shirkii tana dalagu 
janata seenuu isarratti haraam godhee 
jira.ibidda seensisa. 

Akkasuma Nama shirkii dalagu hojiin 
isaa hundi nibaddi,bu’aa dhabdi. 
Akkasuma shirkii Rabbiin hin’araaramu. 
kana hundaafuu shirkirraa 
fagaadhaa! fagaadhaa !f agaadhaa! Warri 

dhama’ee ijji isaanii jaamee,gurri isaanii 
duude,kan amma haarawatti shirkitti 
nama yaamu (Ahbaash) isin hinjallisin, 
ufirraa eegaa,, 

Ahbaash hoomacha, hoomachi 
daddafeeti dhabama. muslimni haqaa 
akka bishaan xaliilaati .nijiraata, nitura, 
injifannoon tan warra haąaati. dukkana 
boodaan bariitu jira, akka yuuseenis waa 
nama hinnyaatu! Tanaaf diinirratti 
ciniinnadhaa oobsaa! Rabbi isin haa 
gargaaru! Asirratti xumurame galanni 
Rabbiif haa galuu. Dhumarratti 
Warra diin isaa baratee walbarsiisee 
sirritti itti dalagee jaalala Rabbii argate 
nuufii isinis Rabbi nuhaa 

godhu.ibaadaalee hunda Rabbi nurraa 
haaąeebalu. 

Yoo yadaa fi gaafii ąabaattan 
mobile - 00966 505697461 yookaan 
email shekhiemal@yahoo.com irratti 
yaada keessan nuuf kennaa.galatoomaa 
wassalaamu aleykum warahmatullaahi 
wabarakaatuhuu. 

4 ■ 1 *1j ń <Ul! 

